L 102/84
DA
Den Europæiske Unions Tidende
17.4.2023
HENSTILLING nr.
1/2023 AF DET BLANDEDE UDVALG, DER ER NEDSAT VED AFTALEN OM DET FORENEDE KONGERIGE STORBRITANNIEN OG NORDIRLANDS UDTRÆDEN AF DEN EUROPÆISKE UNION OG DET EUROPÆISKE ATOMENERGIFÆLLESSKAB af 24. marts 2023 om markedsovervågning og håndhævelse [2023/820]
DET BLANDEDE UDVALG HAR —
under henvisning til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (1) (»udtrædelsesaftalen«), særlig artikel 166, stk.
1, og ud fra følgende betragtninger: (1)
I henhold til udtrædelsesaftalens artikel 166, stk.
3, fremsættes henstillinger efter fælles overenskomst.
(2)
I henhold til udtrædelsesaftalens artikel 182 udgør protokollen om Irland/Nordirland (»protokollen«) en integrerende del af aftalen.
(3)
Protokollens artikel 6, stk.
2, indeholder bestemmelser om indførelse af særlige ordninger for varebevægelser inden for Det Forenede Kongeriges interne marked i overensstemmelse med Nordirlands stilling som en del af Det Forenede Kongeriges toldområde i overensstemmelse med protokollen, når varerne er bestemt til endeligt forbrug eller endelig anvendelse i Nordirland, og når de nødvendige garantier er på plads for at beskytte integriteten af Unionens indre marked og toldunionen i overensstemmelse med protokollen —
FREMSAT DENNE HENSTILLING:
Artikel 1 Det Blandede Udvalg henstiller følgende til Unionen og Det Forenede Kongerige: I forbindelse med de særlige ordninger, der er omhandlet i protokollens artikel 6, stk.
2, bør markedsovervågnings- og håndhævelsesværktøjer anvendes i fællesskab til at overvåge varestrømmen og håndtere eventuelle risici for, at varer indføres ulovligt i Unionen eller Det Forenede Kongerige.
Et forstærket samarbejde mellem Det Forenede Kongerige og Unionen og mellem Det Forenede Kongerige og medlemsstaternes myndigheder, hvor det er relevant, bør underbygge disse ordninger med effektive markedsovervågningsog håndhævelsesaktiviteter.
Dette bør understøtte overvågningen og forvaltningen af disse ordninger uden at kræve nogen form for kontrol ved grænsen mellem Nordirland og Irland.
Dette samarbejde kan omfatte videndeling, informationsudveksling, samarbejde med aktører og fælles aktiviteter, hvor det er relevant, navnlig mellem myndigheder i Nordirland og i relevante medlemsstater, for at bekæmpe ulovlig aktivitet og smugling, sikre, at varer ikke bringes i omsætning, hvis de ikke opfylder de gældende standarder, og sikre, at håndhævelsesog overvågningsaktiviteter prioriteres på grundlag af risici og efterretninger.
Myndighederne vil også sikre, at virksomheder og aktører er opmærksomme på den markedsadgang, der er til rådighed for varer, der transporteres mellem Nordirland og Unionen, hvis disse varer opfylder de gældende krav, i overensstemmelse med protokollen.
Det Forenede Kongerige og Unionen bør gennem udtrædelsesaftalens strukturer, herunder Det Blandede Udvalg, arbejde konstruktivt for at støtte, at de nye ordninger fungerer effektivt, til gavn for borgerne og virksomhederne i Nordirland.
(1) EUT L 29 af 31.1.2020, s. 7.